open-index/open-wikipedia-markdown huggingface dataset:
მინიფეხბურთის მსოფლიო ჩემპიონატი 2025

**2025 წლის მინიფეხბურთის მსოფლიო ჩემპიონატი** — მსოფლიო ფეხბურთის ეროვნული გუნდების ორწლიანი მსოფლიო ჩემპიონატის, მინიფეხბურთის მსოფლიო ფედერაციის (WMF) მიერ ორგანიზებული მსოფლიო თასის რიგით მეხუთე ჩემპიონატი. ტურნირი ჩატარდა აზერბაიჯანის დედაქალაქ ბაქოში, 2025 წლის 21 მაისიდან 1-ლ ივნისამდე. მასპინძელმა ქვეყანამ ფინალში უნგრეთი 4–2 დაამარცხა და გამარჯვებულის ტიტულიც მოიპოვა.

ყველა მატჩი ბაქოში ტანვარჯიშის ეროვნულ არენაზე გაიმართა.

## საერთო ცნობები 
ტურნირში მონაწილეობას იღებდა 32 გუნდი, რომლებიც რვა ჯგუფად გადანაწილდნენ. გუნდების ბაქოში ჩამოსვლა 19 მაისიდან დაიწყო. ბაჰრეინის, ჩადის, ინდონეზიის, ისრაელის, მავრიტანიის, პოლონეთის, სლოვენიის, თურქეთისა და უზბეკეთის ნაკრებები პირველად მონაწილეობდნენ მსოფლიო მინიფეხბურთის მსოფლიო ჩემპიონატში.

ჯგუფური ეტაპის წილისყრა ბაქოში 2025 წლის 12 მარტს გაიმართა. ცერემონიას ესწრებოდნენ „ყარაბაღის“ მთავარი მწვრთნელი ყურბან ყურბანოვი, „ზირას“ მთავარი მწვრთნელი რაშად სადიგოვი, აზერბაიჯანის მინი-ფეხბურთის ნაკრების ყოფილი მოთამაშე სეიმურ მამადოვი და პორტუგალიელი ფეხბურთელი ნანი.

ადმინისტრაციული პრობლემების გამო ეგვიპტემ ტურნირზე მონაწილეობაზე უარი განაცხადა, რის შედეგადაც მისი ადგილი არაბთა გაერთიანებულმა საამიროებმა დაიკავა. ფინანსური პრობლემების გამო ტურნირზე ვერ იასპარეზა სამხრეთ აფრიკამაც, რომლის ნაცვლად არგენტინა ჩაერთო. ასევე, მექსიკის ადგილი ინდონეზიამ დაიკავა.

მეოთხედფინალში აზერბაიჯანსა და ინგლისს შორის გამართულ შეხვედრას 7007 მაყურებელი დაესწრო, რაც მინი-ფეხბურთის მსოფლიო და ევროპის ჩემპიონატების ისტორიაში ყველაზე მაღალი მაჩვენებელი იყო.

ტურნირის ოფიციალური მასკოტი (სახასიათო პერსონაჟი) იყო ანთროპომორფული ირემი სახელად „მარალზადე“. თილისმა საზოგადოებას 2025 წლის 12 აპრილს გამართული წილისყრის ცერემონიაზე წარედგინა.

## გახსნის ცერემონია 
ტურნირის გახსნის ცერემონია 21 მაისს, 19:00 საათზე გაიმართა. ღონისძიება დაიწყო აზერბაიჯანის ჰიმნის შესრულებით, რის შემდგომაც წარმოდგენილი იყო მუსიკალური შოუ, რომელიც ქვეყნის კულტურულ მოტივებზე იყო დაფუძნებული. სცენაზე რიტმული მუსიკის თანხლებით გამოვიდნენ მოცეკვავეები.

ცერემონიაში მონაწილეობა მიიღო ფრისტაილის შემსრულებელმა შონ გარნიემ, რომელმაც ბურთის ტექნიკური ილეთები წარადგინა. მუსიკალური ნაწილი აზერბაიჯანელმა მომღერალმა აიგუნ კაზიმოვამ და თურქმა შემსრულებელმა ალეინა ტილკიმ შეასრულეს.

გახსნის ცერემონიის დასრულების შემდეგ გაიმართა აზერბაიჯანისა და ბაჰრეინის მატჩი. შეხვედრის დაწყებამდე აზერბაიჯანის ეროვნული ნაკრების მოთამაშეებს — თურალ ნარიმანოვს, დავუდ კარიმისა და სეიმურ მამედოვს — ეროვნულ ნაკრებში კარიერის დასრულების პატივსაცემად სპეციალური ჯილდოები გადაეცათ.

## შედეგები 
ჩემპიონატის შემდეგ, აზერბაიჯანის პირველმა ვიცე-პრეზიდენტმა, მეჰრიბან ალიევამ, სოციალურ ქსელში გამოაქვეყნა პოსტი, სადაც აზერბაიჯანის მინიფეხბურთის ეროვნულ ნაკრებს მსოფლიო ჩემპიონობა მიულოცა. მეორე დღეს პრეზიდენტმა ილჰამ ალიევმა ეროვნული ნაკრების წევრები მიიღო და მიულოცა. 4 ივნისს პრეზიდენტმა ილჰამ ალიევმა ხელი მოაწერა ბრძანებას, რომლის მიხედვითაც აზერბაიჯანის მინიფეხბურთის ფედერაციისთვის 2 მილიონი მანათი ფინანსური დახმარება გამოიყო აზერბაიჯანის მინიფეხბურთის ეროვნული ნაკრების წარმატებასთან დაკავშირებით, რომელიც მსოფლიო ჩემპიონი გახდა.

## ჯილდოები 
## ბომბარდირები 
## სქოლიო 
კატეგორია:საერთაშორისო სპორტული შეჯიბრებები
კატეგორია:აზერბაიჯანის სპორტი
Mattel Auto Race

**Mattel Electronics Auto Race** — პირველი პორტატიული ელექტრონული თამაში, რომელიც მხოლოდ მყარსხეულიან ელექტრონიკას იყენებდა. შექმნა და გამოსცა კომპანია Mattel-მა 1976 წელს.  მას არ გააჩნდა მექანიკური ელემენტი, გარდა მართვის საშუალებებისა და ჩართვა/გამორთვის ღილაკისა. თამაში იყენებდა კალკულატორებისთვის შექმნილ აპარატურას და ცხრა ვოლტიან ბატარეას. მოწყობილობაზე მანქანები წარმოდგენილი იყო წითელი LED ნათურების სახით ეკრანის მაგვარ სათამაშო ველზე, რომელიც კორპუსის მხოლოდ მცირე ნაწილს იკავებდა. აუდიო შედგებოდა სიგნალებისგან. მოწყობილობის დიზაინერმა ჯორჯ ჯ. კლოზემ თამაში 1970-იანი წლების სარბოლო არკადული ვიდეო თამაშების მიხედვით დააპროექტა, ხოლო მარკ ლესერმა არა მხოლოდ დაამატა აპარატურას რამდენიმე ფუნქცია, არამედ მანვე დაწერა 512 ბაიტიანი პროგრამული კოდიც. მოწყობილობის თავდაპირველი ფასი 24 აშშ დოლარი იყო.

თამაშში მოთამაშე მართავს მანქანას სამზოლიან ტრასაზე,  ხოლო ზოლებს შორის გადასვლა სპეციალური გადამრთველით ხორციელდება. მოწინააღმდეგე მანქანები მოთამაშისკენ ვერტიკალური მიმართულებით მოძრაობენ, მოთამაშემ კი, თავი უნდა აარიდოს მათ. მეორე კონტროლით ხორციელდება სიჩქარეების გადართვა 1-დან 4-მდე.

Auto Race-ს შემდეგ Mattel-მა გამოუშვა სხვა წარმატებული პორტატიული სპორტული თამაშები, მათ შორის „Football“  და „Baseball“, რომლებიც ასევე ლესერმა დააპროგრამა. Auto Race-ის დიზაინი გამოყენებულ იქნა სხვა პორტატიულ მოწყობილობებში, მათ შორის „Missile Attack“ (1976) და „Ski Slalom“ (1980). საბჭოთა კავშირში გამოდიოდა Auto Race-ის კლონები სახელწოდებით Elektronika IER-01.

## რესურსები ინტერნეტში
*Mattel Auto Race — Google Arts & Culture
*Mattel Auto Race — LaunchBox Games Database
*თამაშის გეიმპლეის ვიდეო Youtube-ზე

## სქოლიო
კატეგორია:1976 წლის ვიდეო თამაშები
კატეგორია:პორტატული ელექტრონული თამაშები
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:სარბოლო ვიდეო თამაშები
კატეგორია:ერთმოთამაშიანი ვიდეო თამაშები
ბაქოს ღია პირველობა 2025

**ბაქოს ღია პირველობა 2025** — საერთაშორისო ჭადრაკის ფესტივალი, რომელიც გაიმართა ბაქოში 2025 წელს.

## ზოგადი ინფორმაცია 
ფესტივალი გაიმართა 2025 წლის 28 აპრილიდან 6 მაისამდე. გახსნის ცერემონია 28 აპრილს შედგა ბაქოს კრისტალ ჰოლის საგამოფენო ცენტრში. ცერემონიას ესწრებოდნენ ჭადრაკის საერთაშორისო ფედერაციის (FIDE) პრეზიდენტი არკადი დვორკოვიჩი, FIDE-ს ოფიციალური წარმომადგენელი, ორგზის მსოფლიო ჩემპიონი და მსოფლიო ჭადრაკის ოლიმპიადის გამარჯვებული ჟუ ჩენი, თურქეთის ჭადრაკის ფედერაციის პრეზიდენტი ფეთიჰ აპაიდინი, აზერბაიჯანის ჭადრაკის ფედერაციის პრეზიდენტი მაჰირ მამედოვი და ახალგაზრდობისა და სპორტის მინისტრი ფარიდ გაიბოვი.

ფესტივალის ფინალური რაუნდი და დახურვის ცერემონია ასევე გაიმართა კრისტალ ჰოლში. ტურნირის საპრიზო ფონდი შეადგენდა 55 000 აშშ დოლარს, ხოლო გამარჯვებულის პრიზი — 12 000 აშშ დოლარს.

ტურნირში მონაწილეობა მიიღო 16 ქვეყნის 700-ზე მეტმა მონაწილემ, მათ შორის ინდოეთიდან, სერბეთიდან, საქართველოდან, ჩინეთიდან, უზბეკეთიდან, თურქეთიდან, უკრაინიდან და ყირგიზეთიდან.

ფესტივალი მოიცავდა სამ ტურნირს: ტურნირი A, ტურნირი B და ტურნირი C.

ქალთა ტურნირში გამარჯვება დინარა ჰუსეინოვამ მოიპოვა, ხოლო მამაკაცთა ტურნირში გამარჯვებული გახდა ნიკოლოზ ჩიკალიძე (საქართველო), რომელმაც ყველაზე მეტი ქულა დააგროვა. 16 წლამდელთა კატეგორიაში წარმატებული იყო რომან შოგძიევი (FIDE).

ბაქოს ღია პირველობის A ჯგუფში გამარჯვებულთა ტიტულები მოიპოვეს აიან ალაჰვერდიევმა და ალექსანდრ ინძიჩმა (სერბეთი). ტურნირის გამარჯვებულებს სპეციალურად მომზადებული თასი გადასცა ჰეიდარ ალიევის ფონდის ვიცე-პრეზიდენტმა, ლეილა ალიევამ.

ფესტივალის ფარგლებში ასევე გაიმართა აზერბაიჯანის ჩემპიონატი ვეტერან მოჭადრაკეებს შორის. ეროვნული ჩემპიონი გახდა ვუგარ ბაირამოვი, ხოლო მეორე და მესამე ადგილები გაიყვეს ასაფ აბდულაევმა და მეჰმან აბასოვმა. ყველაზე ხანდაზმულ მონაწილეს, შარაილ ავაზოვს (90 წელი), სპეციალური ჯილდო გადაეცა.

## სატურნირო ცხრილი 
## სქოლიო 
კატეგორია:ჭადრაკი აზერბაიჯანში
Blackgaze

-მა ბლექგეიზი პოპულარობაში აიყვანა 2013 წლის ალბომით *Sunbather*.]]
 ჯგუფ Alcest-თან ერთად, 2011]]

**ბლექგეიზი** — ფიუჟენ-ჟანრია, რომელიც აერთიანებს შავი მეტალისა და შუგეიზის ელემენტებს. ტერმინი წარმოადგენს ამ ორი ჟანრის დასახელებების ნაზავს. *The Guardian* მას აღწერს, როგორც „ბაზი სიტყვას ახალი თაობის ბენდებისთვის, რომლებიც შავი მეტალის ჩრდილიდან გამოჰყავთ და აერთიანებენ მის ბლასტ-ბიტებს, ბუნაგურ ვოკალებს და სისხლძარღვისებრ გიტარებს უფრო რეფლექსიურ პოსტ-როკულ, შუგეიზურ და პოსტ–ჰარდკორულ მელოდიებთან.*Exclaim!* აღნიშნავს, რომ ბლექგეიზი „აერთიანებს შავი მეტალის მკაცრ, უცხო ინსტრუმენტაციას შუგეიზის უფრო რბილი,  საუნდსკეიპებთან.“

*Exclaim!*-ის ავტორი ნატალი ზინა ვალშოტიც ნეჟს თვლის ჟანრის პიონერად, ხოლო Deafheaven — მის პოპულარიზატორად. Deafheaven-ის vokalist George Clarke თავადაც ასახელებს Alcest-ის შემოქმედებას, როგორც „ბენდისთვის ბლუპრინტს“. თუმცა ეს ნეგატიური რეაქცია დაჩრდილა კრიტიკულმა აღიარებამ, რომელმაც *Sunbather* ჟანრის ერთ-ერთ გამორჩეულ ნაშრომად აქცია.

Deafheaven ასევე ფართო პოპულარობას იგებს დიდი მუსიკალური ფესტივალებში მონაწილეობით, სადაც ხშირად ერთადერთი მეტალ-ბენდია.

## იხილეთ აგრეთვე
ბლექგეიზის შემსრულებლების სია

## სქოლიო
კატეგორია:მძიმე მეტალის ჟანრები
კატეგორია:შავი მეტალის ჟანრები
კატეგორია:შუგეიზი
კატეგორია:XXI საუკუნის მუსიკალური ჟანრები
სოვონი

**სოვონი** () — ყველაზე გავრცელებული საგანმანათლებლო დაწესებულებები კორეაში ჩოსონის დინასტიის დროს. ისინი წარმოადგენდნენ კერძო დაწესებულებებს და აერთიანებდნენ კონფუციანურ სალოცავსა და კონფუციანურ სკოლას. საგანმანათლებლო კუთხით, სოვონები ძირითადად დაკავებული იყვნენ ახალგაზრდა მამაკაცების ეროვნული სამოქალაქო სამსახურის გამოცდებისთვის მომზადებით. უმეტეს შემთხვევაში, სოვონები ემსახურებოდნენ მხოლოდ არისტოკრატიული კლასის მოსწავლეებს. 2019 წლის 6 ივლისს იუნესკომ სოვონის ცხრა ნაგებობის კოლექცია მსოფლიო მემკვიდრეობის ძეგლად აღიარა.

## ისტორია
thumb|მარცხნივ|გოსანის სოვონი
სოვონები კორეაში პირველად ჩოსონის დინასტიის ადრეულ პერიოდში გამოჩნდა. მათი დაარსება ძირითადად განპირობებული იყო სარინის ნეო-კონფუციანელი მეცნიერების მიერ.  მიუხედავად იმისა, რომ კორეაში სოვონის შემოღების ზუსტი წელი დადგენილი არ არის, მეფე სეჯონ დიდმა 1418 წელს ჯილდოები გადასცა ორ მეცნიერს გიმჯესა და გუანგჯუში სოვონების დაარსებაში შეტანილი წვლილისთვის. პირველი სოვონი, რომელმაც სამეფო სიგელი მიიღო, იყო სოსუ სოვონი. მას ხელმძღვანელობდა მეცნიერი თოეგე (Toegye), რომელსაც მეფე მიონჯონმა 1550 წელს სამეფო წარწერა მიანიჭა. ისტორიკოსი მაიკლ შინი  აღნიშნავს, რომ უძველესი სოვონი დააარსა ჯუ სებუნმა (1495–1554 წწ.) ჩრდილოეთ კიონსანის პროვინციაში.

სოვონების დიდი რაოდენობა დაარსდა სეონბის (განათლებული კლასი) მიერ, ან იანბანის ოჯახების ადგილობრივი ჯგუფების მიერ. სარინის ზოგიერთი მეცნიერი, რომელიც XVI საუკუნის განათლებული კლასის წმენდების შემდეგ სოფლებში გადავიდა, სოვონებს საკუთარ პოლიტიკურ ბაზებად იყენებდა.

ისინი მოდელირებული იყო კლასიკური სწავლების ადრეული კერძო ჩინური აკადემიების – შუიანის მიხედვით. შუიანი წარმოიშვა VIII საუკუნეში ტანის დინასტიის დროს, ხოლო მოგვიანებით იუანის დინასტიის დროს დაიშალა და გადაკეთდა საიმპერატორო გამოცდებისთვის სამთავრობო კონტროლის ქვეშ მყოფ მოსამზადებელ სკოლებად.

სოვონების უმეტესობა დაიხურა რეგენტ დევონ-გუნის ედიქტით XIX საუკუნის ბოლო წლებში. 1864 წელს მან აკრძალა სოვონების არასანქცირებული მშენებლობა და 1868 წელს გააუქმა მათი საგადასახადო შეღავათები. დაბოლოს, 1871 წელს მან ბრძანა, რომ რამდენიმეს გარდა, ყველა სოვონი დახურულიყო. პროვინციელი იანბანები აღშფოთებულები იყვნენ ამ ზომების გამო, რაც ერთ-ერთი მიზეზი იყო იმისა, რომ დევონ-გუნი 1873 წელს ხელისუფლებიდან ჩამოაშორეს. თუმცა, სოვონები დახურული დარჩა.

## ლიტერატურა
*
*
*

## რესურსები ინტერნეტში
*Seowon, Korean Neo-Confucian Academies UNESCO Collection on Google Arts and Culture
*Asian Historical Architecture: Byeongsan Seowon (병산서원), a representative example

## სქოლიო
კატეგორია:მსოფლიო მემკვიდრეობის ძეგლები სამხრეთ კორეაში
სონდერი (მთვარის კრატერი)

**კრატერი სონდერი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა სემუელ ართურ სონდერის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 44.38 კმ, სიღრმე — 2.26 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-20
არტემა (სტანიცია-ლუჰანსკის რაიონი)

**ლიუბომირივკა** (; 2024 წლამდე **არტემა**) — სოფელი უკრაინაში. მდებარეობს ლუჰანსკის ოლქის სტანიცია-ლუჰანსკის რაიონში. 2013 წელს სოფლის მოსახლეობა 734 კაცს შეადგენდა.

## რესურსები ინტერნეტში
* სოფლის ამინდი

კატეგორია:სტანიცია-ლუჰანსკის რაიონის სოფლები
Baku Flames 2025

**Baku Flames Festival 2025** — საერთაშორისო კრეატიულობისა და ეფექტურობის ფესტივალი, რომელიც გაიმართა 2–3 მაისს ბაქოში, აზერბაიჯანში. ფესტივალი მიზნად ისახავდა რეგიონული და მსოფლიო შემოქმედებითი ინდუსტრიების, ლიდერებისა და ახალგაზრდული ნიჭის შეკრებას, შემოქმედებითი ინოვაციების, კულტურისა და კრეატიულობის პოპულარიზაციას.

## ფესტივალის მსვლელობა 
პირველი დღის განმავლობაში წარმოდგენილი იყო არტისტების, მათ შორის ალი რეზისა და შონ ლოფტმანის ნამუშევრები. გაიმართა პანელური დისკუსიები, რომელთა მონაწილეები იყვნენ კაროლინა გალაჩი, თემურ სადი, რავიდ კუპერბერგი, ერბეკ ონური და სხვა. Azercell-ის მხარდაჭერით ჩატარებულ პანელურ შეხვედრებში განიხილეს სოციალური კამპანიები აზერბაიჯანის ძიუდოს ფედერაციისა და კომპანიების პარტნიორობით.

ფესტივალის ფარგლებში ასევე გაიმართა დისკუსიები ხელოვნური ინტელექტისა და შემოქმედების კავშირზე, მხარდაჭერილი „Sofar Sounds Baku“-ს მიერ. „ახალგაზრდა ლომების აზერბაიჯანის“ კონკურსის გამარჯვებულებს მიეცათ შანსი საერთაშორისო ფესტივალებზე თავიანთი ნამუშევრების წარმოჩენისთვის. პირველი დღე დასრულდა მუსიკალური პროგრამით.

მეორე დღეს ფესტივალი გაგრძელდა ბრაზილიელი კრეატიული დირექტორის, ედუარდო მარკესის, პრეზენტაციით. წარმოდგენილი იყო სხვადასხვა მხატვრისა და კრეატიული პროფესიონალების გამოსვლები, მათ შორის რასულ ჰასანის, ონერ ბიბერკოკუსა და ალიარ ჰუსეინოვის. პანელურ დისკუსიებში განიხილეს იუმორი რეკლამაში, იდეების განვითარება და კრეატიული პროცესები. 

## სქოლიო 
კატეგორია:აზერბაიჯანის ფესტივალები
კატეგორია:საერთაშორისო ფესტივალები
ტოშიკო აკიოში

**ტოსიკო აკიოში** (იაპონ. 秋吉敏子 ან 穐吉敏子; დაიბადა 1929 წლის 12 დეკემბერს)[1] — იაპონელი ჯაზის პიანისტი, კომპოზიტორი, არანჟირებელი და ბიგ-ბენდის ხელმძღვანელი.[2]

აკიოშის მიღებული აქვს თოთხმეტი „გრემი“-ს ნომინაცია და იგი იყო პირველი ქალი, რომელმაც *Down Beat*-ის ყოველწლიური მკითხველთა გამოკითხვის მიხედვით საუკეთესო არანჟირებლისა და კომპოზიტორის ნომინაციებში გაიმარჯვა. 1984 წელს იგი გახდა დოკუმენტური ფილმის „ჯაზი ჩემი მშობლიური ენაა“ მთავარი ფიგურა. 1996 წელს აკიოშიმ გამოსცა ავტობიოგრაფია *Life with Jazz*, ხოლო 2007 წელს დასახელდა აშშ-ის ეროვნული ხელოვნების ფონდის (NEA) „ჯაზის ოსტატად“.[3][4]

## ბიოგრაფია 
აკიოში მანჯურიის ქალაქ ლიაოიანში იაპონელ ოჯახში დაიბადა და ოთხი დის შორის ყველაზე უმცროსი იყო. 1945 წელს, მეორე მსოფლიო ომის დასრულების შემდეგ, მისი ოჯახი დაკარგული სახლის გამო იძულებული გახდა დაბრუნებულიყო იაპონიაში და დასახლებულიყო ბეპუში. სწორედ იქ, ადგილობრივმა კოლექციონერმა მას ჯაზის მუსიკა გააცნო — მან ჩაუშვა ტედი უილსონის ჩანაწერი „Sweet Lorraine“. ეს ჟღერადობა აკიოშის იმდენად მოეწონა, რომ დაიწყო ჯაზის შესწავლა.

1953 წელს, იაპონიაში საგასტროლო მოგზაურობისას, პიანისტმა ასკარ პიტერსონმა იგი მოისმინა გინზას ერთ-ერთ კლუბში. პიტერსონი მისით დაინტერესდა და ჩანაწერების პროდიუსერ ნორმან გრანცს სთხოვა, მისი ჩაწერა მოეწყო.[4] იმავე წელს, გრანცის ხელმძღვანელობით, აკიოშიმ თავისი პირველი ალბომი ჩაწერა პიტერსონის რითმ-სექციასთან ერთად: გიტარაზე ჰერბ ელისი, კონტრაბასზე რეი ბრაუნი და დასარტყმელზე ჯეი სი ჰერდი. ალბომი აშშ-ში გამოიცა სახელწოდებით *Toshiko’s Piano*, 

აკიოშიმ ჯაზი ბოსტონში, ბერკლის მუსიკის სკოლაში შეისწავლა.[4] 1955 წელს მან ლოურენს ბერკს წერილი მისწერა თხოვნით, მიეღო სასწავლებელში. ერთი წლის განმავლობაში აშშ-ის სახელმწიფო დეპარტამენტსა და იაპონელ ოფიციალურ პირებთან შეთანხმების შემდეგ, ბერკმა მისი ჩარიცხვის უფლება მიიღო, სრული სტიპენდია შესთავაზა და ბილეთიც გამოუგზავნა. 1956 წლის იანვრიდან იგი ბერკლის პირველი იაპონელი სტუდენტი გახდა.[6] მალევე, 1956 წლის 18 მარტს, იგი გამოჩნდა CBS-ის ტელეშოუში „What's My Line?“.[7] 1998 წელს მას ბერკლის კოლეჯმა მუსიკაში საპატიო დოქტორის ხარისხი მიანიჭა.[8]
ბრიტ ლოუერი

**ბრიტნი ლი ლოუერი** (; დ. 2 აგვისტო, 1985) — ამერიკელი მსახიობია. იგი ყველაზე მეტად ცნობილია კრიმინალურ დრამატულ სერიალში „Unforgettable“ (2011–2014), რომანტიკულ კომედიურ სერიალში „Man Seeking Woman“ (2015–2017) და სამეცნიერო ფანტასტიკურ სერიალში „Severance“ (2022–დღემდე) შესრულებული როლებით, რომელთაგან უკანასკნელმა მას 2025 წელს დრამატულ სერიალში მთავარი როლის შესრულებისთვის პრაიმტაიმ ემის ჯილდო მოუტანა.

## ადრეული ცხოვრება და განათლება 
ბრიტნი ლი ლოუერი დაიბადა ბლუმინგტონში, ილინოისი, მიკი და სტივ ლოუერების ქალიშვილი. რომელშიც ბრიტი დროდადრო ერთვებოდა და ბრიტმა მოგვიანებით აღნიშნა, რომ სწორედ აქ შეხვდა „პირველად ცირკის შემსრულებლებსა და მხატვრებს, რომლებიც გზაზე ცხოვრობდნენ და გზაზე მუშაობდნენ, როგორც საარსებო წყარო [და] უბრალოდ ძალიან მოიხიბლა თოკზე მოსიარულეებითა და ჟონგლიორებით“. მას ჰყავს უფროსი ძმა, სახელად ბრუ. მან 2008 წელს ნორთვესტერნის უნივერსიტეტში კომუნიკაციების ბაკალავრის ხარისხი მიიღო ის ასევე მუშაობდა Upright Citizens Brigade-სა და ImprovOlympic-ში.

## კარიერა 
ლოუერს 2011 წლის სერიალში „Unforgettable“ ტექნოლოგიების ექსპერტის, ტანია სიტკოვსკის, განმეორებითი როლი ჰქონდა. 2015 წელს მან ლიზ გრინბერგის როლი შეასრულა FXX-ის კომედიურ სერიალში „Man Seeking Woman“. 2016 წელს მან სარა ფინის განმეორებითი როლი შეასრულა Hulu-ს სერიალ „Casual“-ს მეორე სეზონში. მოგვიანებით ის გამოჩნდა „American Horror Stories“ მეორე სეზონში და მთავარი გმირის როლი განასახიერა Yeah Yeah Yeah-ის სიმღერის „Wolf“ მუსიკალურ ვიდეოში. ის ასევე მონაწილეობდა Verizon-ის რეკლამებში და იყო სტუმარი „The George Lucas Talk Show“ .

ლოუერი 2022 წლიდან თამაშობს ჰელი რ.-ს როლს Apple TV+-ის სამეცნიერო ფანტასტიკურ ფსიქოლოგიურ თრილერ სერიალში „Severance“. ცირკის სამყაროსადმი ინტერესი დედის სახის მოხატვის კარიერიდან და 2020 წლის მოკლემეტრაჟიანი ფილმისთვის „Circus Person“ საკუთარი კვლევიდან გამომდინარეობს, რომლის სცენარის ავტორი და გადამღები თავად არის, ამიტომ ლოუერი ერთი თვე „Severance“ პირველ და მეორე სეზონებს შორის სამწლიანი შესვენების დროს „Circus Flora“ შოუში „Quest for the Innkeeper's Cask“ პერსონაჟის როლს სენტ-ლუისში ასრულებდა. ისინი ბრუკლინში ცხოვრობენ, მის ორ შვილთან ერთად წინა ქორწინებიდან.

## რესურსები ინტერნეტში 
*
*
*

## სქოლიო 
კატეგორია:დაბადებული 2 აგვისტო
კატეგორია:დაბადებული 1985
კატეგორია:XXI საუკუნის ამერიკელი ქალი მსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:ცოცხალი ადამიანები
რენუ კუშავაჰა

**რენუ კუშავაჰა** — ინდოელი პოლიტიკოსი ბიჰარიდან, „რაშტრია ჯანატა დალის“ ლიდერი და ბიჰარის ყოფილი შტატის მინისტრი. იგი წარმოშობით ხაგარიადან არის. წარსულში იგი დაკავშირებული იყო რამდენიმე პოლიტიკურ პარტიასთან, დაწყებული სამატა პარტიიდან (რომელსაც ახლა მისი პრეზიდენტი უდაი მანდალი ხელმძღვანელობს) და ჯანატა დალიდან, დამთავრებული ბჰარატია ჯანატა პარტიით. 2015 წელს მან კენჭი იყარა სამასტიპურის ასამბლეის ადგილიდან „BJP“-ის ბილეთით, სადაც დამარცხდა „RJD“-ის კანდიდატთან.

## ბიოგრაფია
კუშავაჰა დაიბადა სამასტიპურში, 1962 წელს. მისი მეუღლეა ვიჯაი კუმარ სინგჰი, რომელიც ასევე პოლიტიკოსია და ბჰარატია ჯანატა პარტიის (BJP) მიმდევარია.

კუშავაჰა კენჭს იყრიდა ბიჰარის შტატის ასამბლეის არჩევნებში 2010 წელს. მოგვიანებით, იგი დაინიშნა კაბინეტის მინისტრად ბიჰარის მთავრობაში, რომელსაც ნიტიშ კუმარი ხელმძღვანელობდა, როგორც მთავარი მინისტრი. მას ეკავა მრეწველობისა და კატასტროფების მართვის პორტფელი და იყო ერთადერთი ქალი მინისტრი კაბინეტში. 2014 წელს მისი ვაჟი, ვიპინ კუმარი, გაიტაცეს ორმოცდაათი ლაქის გამოსასყიდის მოთხოვნით და გატაცებიდან გარკვეული დროის შემდეგ მოკლეს.

## პოლიტიკური კარიერა
პოლიტიკური მოღვაწეობის განმავლობაში, რენუ კუშავაჰა სამჯერ იყო არჩეული შტატის საკანონმდებლო ასამბლეის წევრად (MLA) და ერთხელ პარლამენტის წევრად (MP). ამ მნიშვნელოვანი მიღწევების გარდა, იგი ორჯერ იყო დანიშნული კაბინეტის მინისტრად ბიჰარის მთავრობაში, რომელსაც ნიტიშ კუმარი ხელმძღვანელობდა. მის კარიერაში ერთ-ერთი ყველაზე გამორჩეული მომენტი იყო 1999 წლის საპარლამენტო არჩევნები, როდესაც ის, როგორც ჯანატა დალი პარტიის წარმომადგენელი, ხაგარიას ოლქშიოლქში დაუპირისპირდა ნაიანა რანას, რაშტრია ჯანატა დალის ვეტერანის, რანას მეუღლეს. რენუ კუშავაჰამ ამ დაპირისპირებაში გამარჯვება მოიპოვა, მოწინააღმდეგე 31,822 ხმით დაამარცხა, რაც მის ძლიერ პოლიტიკურ გავლენაზე მიუთითებს.

მიუხედავად იმისა, რომ რენუ 2004 წლის არჩევნებში „RJD“-ის წარმომადგენელ რანასთან დამარცხდა, მანამდე, 2005 წლის თებერვალში, რენუმ „JDU“-ის ბილეთით, მადჰეპურის უდკიშუნგანჯის ასამბლეის ოლქში დაამარცხა „RJD“-ის გავლენიანი ფიგურა და მაშინდელი შტატის მინისტრი რავინდრა ჩარან იადავი. რენუ კუშავაჰამ კვლავ გაიმარჯვა 2005 წლის ნოემბერში გამართულ შუალედურ არჩევნებში. 2009 წელს ის გახდა სოფლის მეურნეობის მინისტრი ბიჰარის მთავრობაში. ამის შემდეგ, 2010 წელს, ახალი ასამბლეის დელიმიტაციის შემდეგ, მან კენჭი იყარა ბიჰარიგანჯიდან. ამჯერად ბედის ხელშეწყობით, რენუმ დაამარცხა ვეტერანი პაპუ იადავის მეუღლე, რანჯიტ რანჯანი. ამის შემდეგ იგი დაინიშნა მრეწველობისა და კატასტროფების მართვის მინისტრად. თუმცა, მას შემდეგ რაც მისმა მეუღლემ, ვიჯაი კუმარ სინგჰმა, 2014 წელს „BJP“-ში გადაინაცვლა, რენუ „JDU“-დან გადადგა და „BJP“-ს შეუერთდა.

2014 წლის ლოკ საბჰას არჩევნებში ვიჯაი კუმარ სინგჰმა კენჭი იყარა „BJP“-ის ბილეთით მადჰეპურას ოლქიდან, თუმცა მარცხი განიცადა. 2019 წელს რენუ კუშავაჰა ბჰარატია ჯანატა პარტიიდან გადადგა, რადგან მან უარი მიიღო ლოკ საბჰას ბილეთზე ხაგარიადან. მისი გადადგომა „JDU“-დან „BJP“-ში გაწევრიანების მიზნით, გამოწვეული იყო იმ ფაქტით, რომ მანამდე ის, „JDU“-მ პარტიის საწინააღმდეგო საქმიანობისთვის გარიცხა ოთხ სხვა საკანონმდებლო ორგანოს წევრთან ერთად, (შეუჩერა წევრობა). მოგვიანებით, იგი შეუერთდა ლოკ ჯანშაქტი პარტიას და 2024 წლის აპრილში იქიდანაც გადადგა.

## სქოლიო
კატეგორია:ინდოელი პოლიტიკოსები
კატეგორია:ინდოელი ქალი პოლიტიკოსები
სსრკ-ის პირადი ჩემპიონატი საჭადრაკო კომპოზიციაში 1969

**სსრკ-ის IX პირადი ჩემპიონატი საჭადრაკო კომპოზიციაში (1969)** — პირადი პირველობა საჭადრაკო ამოცანებისა და ეტიუდების შედგენაში.

ნახევარფინალში წარმოდგენილი იყო 92 ავტორის 1967-1968 წლებში გამოქვეყნებული 562 ნაწარმოები.

## ორსვლიანი ამოცანები 
ნახევარფინალში წარმოდგენილი იყო 50 ავტორის 223 ამოცანა. ფინალში — 14 ავტორის 24 ამოცანა. განყოფილების მსაჯი იყო ვალენტინ რუდენკო. საუკეთესო ნაწარმოების ავტორად დასახელდა ვ. ჩეპიჟნი.

## სამსვლიანი ამოცანები 
ნახევარფინალში წარმოდგენილი იყო 38 ავტორის 119 ამოცანა. ფინალში — 12 ავტორის 25 ამოცანა. სამსვლიანი ამოცანების მსაჯი იყო ორეშინი. საუკეთესო კომპოზიციის ავტორი გახდა ლევ ლოშინსკი.

## მრავალსვლიანი ამოცანები 
ნახევარფინალში წარმოდგენილი იყო 23 ავტორის 72 ამოცანა. ფინალში — 13 ავტორის 20 ამოცანა. განყოფილების მსაჯი იყო იუ. გულიაევი. საუკეთესო ნაწარმოების ავტორად მიიჩნიეს ვ. გოლუბიხი.

## ეტიუდები 
ნახევარფინალში წარმოდგენილი იყო 28 ავტორის 148 ეტიუდი. ფინალში — 17 ავტორის 25 ეტიუდი. განყოფილების მსაჯი: ვ. იაკიმჩიკი. საუკეთესო კომპოზიციის ავტორად მიიჩნიეს ჰენრიხ კასპარიანი.

## ლიტერატურა 
კატეგორია:სსრკ-ის პირადი ჩემპიონატები საჭადრაკო კომპოზიციაში 
კატეგორია:1969 წელი ჭადრაკში 
კატეგორია:1969 წლის ჩემპიონატები სსრკ-ში
ულეგირია

მინი|ულეგირიის მქონე ტვინის მაგნიტურ-რეზონანსული გამოსახულება**ულეგირია** (ლათ. Ulegyria) აღნიშნავს თავის ტვინის ქერქის მდგომარეობას, როდესაც მისი ხვეულები გაბრტყელებული და შეკუმშულია. უმეტესად გამოწვეულია პერინატალური იშემიისას განვითარებული გლობალური ჰიპოქსიურ-იშემიური დაზიანებით. დაზიანების ხარისხიდან გამომდინარე, შესაძლოა გამოიწვიოს თავის ტვინის დამბლა ან/და განვითარების შეფერხება.

## რესურსები ინტერნეტში 
* Ulegyria - Radiopaedia
კატეგორია:ნერვული სისტემის დაავადებები
სსრკ-ის პირადი ჩემპიონატი საჭადრაკო კომპოზიციაში 1971

**სსრკ-ის X პირადი ჩემპიონატი საჭადრაკო კომპოზიციაში (1971)** — პირადი პირველობა საჭადრაკო ამოცანებისა და ეტიუდების შედგენაში.

ნახევარფინალში წარმოდგენილი იყო 102 ავტორის 1969-1970 წლებში გამოქვეყნებული 625 ნაწარმოები. ჩემპიონატის მთავარი მსაჯი იყო ე. უმნოვი.

## ორსვლიანი ამოცანები 
ნახევარფინალში წარმოდგენილი იყო 36 ავტორის 196 ამოცანა. ფინალში — 13 ავტორის 20 ამოცანა. განყოფილების მსაჯი იყო ე. რუხლისი. საუკეთესო ნაწარმოების ავტორად დასახელდა ი. კისისი.

## სამსვლიანი ამოცანები 
ნახევარფინალში წარმოდგენილი იყო 32 ავტორის 165 ამოცანა. ფინალში — 17 ავტორის 30 ამოცანა. სამსვლიანი ამოცანების მსაჯი იყო ე. უმნოვი. საუკეთესო კომპოზიციის ავტორად მიიჩნიეს იუ. გულიაევი.

## მრავალსვლიანი ამოცანები 
ნახევარფინალში წარმოდგენილი იყო 32 ავტორის 119 ამოცანა. ფინალში — 15 ავტორის 30 ამოცანა. განყოფილების მსაჯი იყო ს. როზენფელდი. საუკეთესო ნაწარმოების ავტორად დასახელდა ალექსეი კოპნინი.

## ეტიუდები 
ნახევარფინალში წარმოდგენილი იყო 31 ავტორის 145 ეტიუდი. ფინალში — 18 ავტორის 25 ეტიუდი. განყოფილების მსაჯი: ვ. კოროლკოვი. საუკეთესო კომპოზიციის ავტორად მიიჩნიეს ჰენრიხ კასპარიანი.

## ლიტერატურა 
* 

კატეგორია:სსრკ-ის პირადი ჩემპიონატები საჭადრაკო კომპოზიციაში 
კატეგორია:1971 წელი ჭადრაკში 
კატეგორია:1971 წლის ჩემპიონატები სსრკ-ში
მენინგოცელე

მინი|კეფის მენინგოცელეს მქონე ნაყოფი. მაგნიტურ-რეზონანსული გამოსახულება.
**მენინგოცელე** (ლათ. Meningocele) — ნერვული მილის დარღვევა, რა დროსაც თავ-ზურგტვინის სითხით სავსე მენინგეალური გარსის ბუშტი განიცდის თიაქარს თავის ქალაში ან ხერხემლის სვეტში არსებული დეფექტიდან გარეთ. ლოკალიზაციის მიხედვით შეიძლება იყოს შუბლის, შუბლ-ცხავის (ფრონტო-ეთმოიდალური), საფეთქლის, თხემის, კეფის, ინტრაორბიტალური, ნაზალური და ა.შ. განვითარების მიხედვით შეიძლება იყოს თანდაყოლილი ან პოსტოპერაციული. ენცეფალოცელესგან განსხვავებით, თიაქარს არ განიცდის თავის ტვინის ქსოვილი.

## რესურსები ინტერნეტში 
* Meningocele - Radiopaedia
კატეგორია:ნერვული სისტემის დაავადებები
პარანაზალური მუკოცელე

მინი|პარანაზალური მუკოცელე. მაგნიტურ-რეზონანსული გამოსახულება.
**პარანაზალური მუკოცელე** (ლათ. Mucocele paranasalis) — პარანაზალური წიაღების (სინუსების) გაფართოება, გამოწვეული ლორწოს დაგროვებით. ლორწოს დაგროვების უხშირესი მიზეზია წიაღების მადრენირებელი არხების ობსტრუქცია ანთების, ტრავმის ან პათოლოგიური მასის შედეგად. შესაძლოა ასოცირებული იყოს ისეთ დაავადებებთან, როგორიცაა კისტური ფიბროზი და პარანაზალური სინუსების ფიბროზული დისპლაზია.

## რესურსები ინტერნეტში 
* Paranasal sinus mucocele - Radiopaedia
კატეგორია:ნერვული სისტემის დაავადებები
კავერნოზული მალფორმაცია

მინი|თავის ტვინის თხემის წილის კავერნოზული მალფორმაცია. მაგნიტურ-რეზონანსული გამოსახულება.
**კავერნოზული მალფორმაცია** (ლათ. Malformatio cavernosa. ასევე ცნობილი, როგორც **კავერნომა**) — სისხლძარღვოვანი მალფორმაცია. ხასიათდება მრავალი გაფართოებული სისხლძარღვის მიერ შექმნილი გორგლით. შეიძლება განვითარდეს სხეულის ნებისმიერ ნაწილში, თუმცა, ყველაზე ხშირია თავის ტვინში. არსებობს მისი ოჯახური (გენეტიკური) ფორმა, რა დროსაც გორგლების რაოდენობა 1-ს აღემატება.

## რესურსები ინტერნეტში 
* Cerebral cavernous venous malformation - Radiopaedia
კატეგორია:ნერვული სისტემის დაავადებები
თავის ტვინის ვენური თრომბოზი

[მინი|თავის ტვინის [განივი სინუსი|განივი სინუსების თრომბოზი. მაგნიტურ-რეზონანსული გამოსახულება.]]
**თავის ტვინის ვენური თრომბოზი** (ლათ. Thrombosis venosa cerebri) — ქალას ღრუში არსებული ვენური არხებიდან რომელიმეს ოკლუზია. ვენური არხები მოიცავს დურალურ ვენებს, ქერქოვან ვენებსა და ღრმა ცერებრალურ ვენებს. გამომწვევი მიზეზებია თრომბოფილია, თირკმლის დაავადებები, ქრონიკული ანთებითი დაავადებები, ორსულობა, ესტროგენის შემცველი კონტრაცეპტივების მიღება, მენინგიტი, ქირურგიული ჩარევა თავის/კისრის მიდამოზე, სიმსუქნე, სინუსების მექანიკური დაზიანება, დეჰიდრატაცია, ანემია და ა.შ.

## რესურსები ინტერნეტში 
* Cerebral venous thrombosis - Radiopaedia
კატეგორია:ნერვული სისტემის დაავადებები
გიგანტური არაქნოიდული გრანულაცია

მინი|დიდი ზომის არაქნოიდული გრანულაცია (ისარი). კომპიუტერული ტომოგრაფია.
**გიგანტური არაქნოიდული გრანულაცია** (ლათ. Granulatio arachnoidea gigantea) — 10 მმ-ზე დიდი ზომის არაქნოიდული გრანულაცია. მათი აღმოჩენა პაციენტებში უმეტესად შემთხვევით ხდება, ვინაიდან უსიმპტომოდ მიმდინარეობს და საფრთხეს არ უქმნის ჯანმრთელობას. გამომწვევი მიზეზი შეიძლება იყოს მომატებული შიდაქალის წნევა, ვენური სინუსების ობსტრუქცია (რა დროსაც კომპენსატორულად იზრდება არაქნოიდული გრანულაციები ზომაში), ხანდაზმული ასაკი.

## რესურსები ინტერნეტში 
* Arachnoid granulation - Radiopaedia
კატეგორია:ნერვული სისტემის დაავადებები
არტერიოვენური მალფორმაცია

მინი|თავის ტვინის არტერიოვენური მალფორმაცია. მაგნიტურ-რეზონანსული გამოსახულება.
**არტერიოვენური მალფორმაცია** (ლათ. Malformatio arteriovenosa) — არტერიებსა და ვენებს შორის არსებული ანომალიური კავშირები, რომელთა მეშვეობითაც სისხლი გადადის პირდაპირ არტერიებიდან ვენაში ან პირიქით, კაპილარული სისტემის გვერდის ავლით. შესაძლოა იყოს თანდაყოლილი ან შეძენილი (მაგ. ტრავმის შედეგად) და განვითარდეს სხეულის ნებისმიერ ნაწილში, თუმცა,  ყველაზე ხშირად გვხვდება თავისა და ზურგის ტვინში.

## რესურსები ინტერნეტში 
* Arteriovenous malformation - Radiopaedia
კატეგორია:ნერვული სისტემის დაავადებები
კაროტიკოკავერნოზული ფისტულა

მინი|კაროტიკოკავერნოზული ფისტულა. ანგიოგრაფიული გამოსახულება.
**კაროტიკოკავერნოზული ფისტულა** (ლათ. Fistula caroticocavernosa) — ანომალიური კავშირი შიგნითა საძილე არტერიასა და მღვიმოვან სინუსს შორის. არსებობს მისი თანდაყოლილი და შეძენილი (ტრავმის, ქირურგიული ჩარევის, ანევრიზმის გასკდომის შედეგად განვითარებული) ფორმები. კაროტიკოკავერნოზული ფისტულას განვითარების რისკს ზრდის ისეთი დაავადებები, როგორიცაა ელერს-დანლოსის სინდრომი და ფიბრომუსკულარული დისპლაზია.

## რესურსები ინტერნეტში 
* Caroticocavernous fistula - Radiopaedia
კატეგორია:ნერვული სისტემის დაავადებები
სსრკ-ის პირადი ჩემპიონატი საჭადრაკო კომპოზიციაში 1973

**სსრკ-ის XI პირადი ჩემპიონატი საჭადრაკო კომპოზიციაში (1973)** — პირადი პირველობა საჭადრაკო ამოცანებისა და ეტიუდების შედგენაში.

ნახევარფინალში წარმოდგენილი იყო 117 ავტორის 1971-1972 წლებში გამოქვეყნებული 631 ნაწარმოები. ჩემპიონატის მთავარი მსაჯი იყო რაფაელ კოფმანი.

## ორსვლიანი ამოცანები 
ნახევარფინალში წარმოდგენილი იყო 72 ავტორის 252 ამოცანა, ხოლო ფინალში — 11 ავტორის 20 ამოცანა. განყოფილების მსაჯები იყვნენ იაკობ ვლადიმიროვი, ვ. ჰეიბელტი და ვ. მელნიჩენკო. საუკეთესო ნაწარმოების ავტორად დასახელდა ვალენტინ რუდენკო.

## სამსვლიანი ამოცანები 
ნახევარფინალში წარმოდგენილი იყო 40 ავტორის 139 ამოცანა. ფინალში — 16 ავტორის 19 ამოცანა. სამსვლიანი ამოცანების მსაჯები იყვნენ ვ. ბრონი, ვ. ჰეიბელტი და ვ. მელნიჩენკო. საუკეთესო კომპოზიციის ავტორად მიიჩნიეს ვალენტინ რუდენკო.

## მრავალსვლიანი ამოცანები 
ნახევარფინალში წარმოდგენილი იყო 36 ავტორის 88 ამოცანა. ფინალში — 10 ავტორის 14 ამოცანა. განყოფილების მსაჯები იყვნენ ფ. ბონდარენკო, იაკობ ვლადიმიროვი და რ. კოფმანი. საუკეთესო ნაწარმოების ავტორად დასახელდა ვ. სავჩენკო.

## ეტიუდები 
ნახევარფინალში წარმოდგენილი იყო 37 ავტორის 152 ეტიუდი. ფინალში — 14 ავტორის 25 ეტიუდი. განყოფილების მსაჯები იყვნენ ფ. ბონდარენკო, ვ. ბრონი და რ. კოფმანი. საუკეთესო კომპოზიციის ავტორად მიიჩნიეს ლ. კაცნელსონი.

## ლიტერატურა 
*

კატეგორია:სსრკ-ის პირადი ჩემპიონატები საჭადრაკო კომპოზიციაში
კატეგორია:1973 წელი ჭადრაკში 
კატეგორია:1973 წლის ჩემპიონატები სსრკ-ში
განვითარების ვენური ანომალია

[მინი|განვითარების ვენური ანომალია [ნათხემი|ნათხემში. მაგნიტურ-რეზონანსული გამოსახულება.]]
**განვითარების ვენური ანომალია** (ლათ. Anomalia venosa developmentalis) — თავის ტვინის ქსოვილის ვენური დრენირების ანომალიური ვარიანტი. ამ დროს ვენები ახდენს თავის ტვინის პარენქიმის დრენირებას არაეფექტურად და უჩვეულოდ, ვინაიდან აღინიშნება ნაკლები შემგროვებელი (კოლექტორი) ვენა. განვითარების ვენური ანომალიები სიხშირით პირველია თავის ტვინის სისხლძარღვოვან მალფორმაციებში - 55% სწორედ ამ ანომალიებზე მოდის.

## რესურსები ინტერნეტში 
* Developmental venous anomaly - Radiopaedia
კატეგორია:ნერვული სისტემის დაავადებები
მოიამოიას დაავადება

მინი|მოიამოიას დაავადების მქონე პაციენტის თავის ტვინის მაგნიტურ-რეზონანსული გამოსახულება.
**მოიამოიას დაავადება** (ლათ. Morbus Moyamoya) — სისხლძარღვოვანი დაავადება, რა დროსაც შიგნითა საძილე არტერიის დისტალური ნაწილის შევიწროების საპასუხოდ, თავის ტვინის ქსოვილების ირგვლივ ვითარდება ახალი კოლატერალური ცირკულაცია სისხლის მიწოდების კომპენსაციისათვის. ახლადწარმოქმნილი სისხლძარღვები მცირე ზომის და სუსტია, რის გამოც მიდრეკილია სისხლდენების, ანევრიზმებისა და თრომბოზისაკენ.

## რესურსები ინტერნეტში 
* Moyamoya disease - Radiopaedia
კატეგორია:ნერვული სისტემის დაავადებები
ენცეფალოცელე

მინი|კეფის ენცეფალოცელე. კომპიუტერულ-ტომოგრაფიული გამოსახულება ძვლის ფანჯარაში.**ენცეფალოცელე** (ლათ. Encephalocele) — ნერვული მილის დარღვევა, რა დროსაც თავის ტვინის ქსოვილი და მისი მფარავი მენინგეალური გარსი განიცდის თიაქარს თავის ქალაში არსებული დეფექტიდან გარეთ. ლოკალიზაციის მიხედვით შეიძლება იყოს შუბლის, შუბლ-ცხავის (ფრონტო-ეთმოიდალური), საფეთქლის, თხემის, კეფის, ინტრაორბიტალური, ნაზალური და ა.შ. განვითარების მიხედვით შეიძლება იყოს თანდაყოლილი ან პოსტოპერაციული.

## რესურსები ინტერნეტში 
* Encephalocele - Radiopaedia
კატეგორია:ნერვული სისტემის დაავადებები
Capitis deminutio

**Capitis deminutio** — ტერმინი, რომლითაც რომის სამართალში განიმარტებოდა ცვლილება პირის სტატუსში. არსებობდა სტატუსში სამი სახის ცვლილება: Maxima (თავისუფლების სტატუსში ცვლილება), Media (მოქალაქეობის სტატუსში ცვლილება) და Minima (საოჯახო სტატუსში ცვლილება). 

თავისუფლების სტატუსში ცვლილება, თავისუფლების დაკარგვა, გულისხმობდა როგორც მოქალაქეობის, ისე საოჯახო სტატუსის დაკარგვასაც. მოქალაქეობის სტატუსში ცვლილება ეხებოდა საოჯახო სტატუსსაც, მაგრამ პირი არ კარგავდა თავისუფელბას. საოჯახო სტატუსში ცვლილება კი ვერ ახდენდა გავლენას პირის თავისუფლებისა და მოქალაქეობის სტატუსებზე.

## ლიტერატურა
* 

კატეგორია:რომაული სამართალი
Occupatio

**Occupatio**, **ოკუპაციო** — ბუნებითი სამართლით საკუთრების უფლების წარმოშობის ერთ-ერთი გზა რომის სამართალში. ადამიანს შეეძლო დაუფლებოდა არავის საკუთრებაში მყოფ ნივთს, ვინაიდან ითვლებოდა, რომ არავის საკუთრებაში მყოფი ნივთი მისია, ვინც მას პირველი დაეუფლება.

ოკუპაციოთი ადამიანი შეიძლებოდა დაუფლებოდა გამორიყულ ნივთებს, გარეულ ცხოველებს. იმ შემთხვევაში თუ ადამიანს დაჭერილი ცხოველი გაექცეოდა, იგი მის საკუთრებად აღარ ითვლებოდა. ზღვის ნაპირზე ნაპოვნი ძვირფასეულობა ბუნებითი სამართლით მპოვნელის საკუთრება ხდებოდა.

## ლიტერატურა
* 

კატეგორია:რომაული სამართალი
ჰაგინზი (მთვარის კრატერი)

**კრატერი ჰაგინზი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-დასავლეთ ნაწილში. სახელი ეწოდა ინგლისელი მოყვარული ასტრონომის, უილიამ ჰაგინზის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 65.79 კმ, სიღრმე — 2.74 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-26
ბაშფლემის ტბის ფილა

250px|მინი
**ბაშფლემის ტბის ფილა** — არქეოლოგიური არტე-ფაქტი, ნაპოვნია საქართველოში, დმანისის მუნიციპალიტეტში, ბაშფლემის ტბის მახლობლად. ბაზალტისგან დამზადებული ფილა, რომელიც, სავარაუდოდ, ძვ. წ. I ათასწლეულით თარიღდება, შესრულებულია მანამდე უცნობი დამწერლობის სისტემით და მოიცავს, სულ მცირე, 60 სიმბოლოს.

ფილა 2021 წელს ადგილობრივი მეთევზეების ჯგუფმა იპოვა. არქეოლოგიური კონტექსტი მიუთითებს, რომ ის გვიან ბრინჯაოს ხანით ან ადრეული რკინის ხანით თარიღდება.

ფილის ზომებია 24,1 x 20,1 სმ და, როგორც ჩანს, დამზადებულია ადგილობრივი წარმოშობის ფოროვანი ბაზალტისგან. გამოსახულება ამოკვეთილია კონუსური ბურღით, შემდეგ კი ზედაპირი გადასწორებულია.

შვიდ ჰორიზონტალურ ხაზზე განთავსებულია 39 უნიკალური სიმბოლო. ისინი გარკვეულ მსგავსებას ავლენენ სხვა ადრეულ დამწერლობებთან, კერძოდ: პროტო-ქართველურ დამწერლობასთან, ასევე კოლხურ რუნებთან, გრაკლიანი გორის დამწერლობასთან და ასომთავრულთან.

ფილა ინახება თბილისში, მედიცინის ისტორიის მუზეუმში.

## რესურსები ინტერნეტში
*

## სქოლიო
კატეგორია:ბრინჯაოს ხანა საქართველოში
კატეგორია:საქართველოს პრეისტორიული ძეგლები
სხვავის ძელიცხოვლის ეკლესია

**სხვავის ძელიცხოვლის ეკლესია**, *„ძელი ჭეშმარიტი“*, — არქიტექტურული ძეგლი სოფელ სხვავაში (შუა სხვავა, ამბროლაურის მუნიციპალიტეტი). აგებულია XIX საუკუნის II ნახევარში ეპისკოპოს გაბრიელ ქიქოძის თაოსნობით. შემორჩენილია ნანგრევების სახით. 

ეკლესია ჯვარ-გუმბათოვანი ტიპისაა. ნაგებია გამოტეხილი, ასევე კარგად დამუშავებული კირქვით კირის დუღაბზე. ეკლესია თითქმის მთლიანად დაინგრა რაჭის 1991 წლის მიწისძვრის დროს. ნაგებობისგან შემორჩენილია ძლიერ დაზიანებული, ტაძრის ცენტრალური, კვადრატული სივრცის შემქმნელი კონსტრუქცია — კუთხეებში ამოყვანილი ოთხი მაღალი და მძლავრი ბურჯი, რომელიც ერთმანეთთან დაკავშირებულია თაღებით. ბურჯებთან დაკავშირებულია ჩრდილოეთის, სამხრეთისა და დასავლეთის მკლავების კედლები და საკურთხევლის ჩრდილოეთისა და სამხრეთის კედლები. 

ეკლესიაში ინახებოდა საკურთხევლის წინ აღსამართი XI საუკუნის ხის ჯვარი, შემკული მოოქრული ვერცხლის ფირფიტებით, რომელზეც გამოსახულია სცენები ქრისტეს ცხოვრებიდან. ჯვარზე ამოკვეთილია მხედრული წარწერები: „ქ. უხორცოთა მთავარო გაბრიელ, მეოხ და მფარველ ეყავ ორთავე შინა ცხოვრებათა მამკობსა შენსა რატის, რაჭის ერისთავსა, და ძესა მისსა კახაბერს და ააშენენ აზნაურნი, ეკლესიასა შენსა შემავალნი, და მოხევენი და ხევნი და ეკლესიისა შვილნი...“; „ქ. წმიდაო გაბრიელ მთავარანგელოზო, შეიწყალე ვახტანგ ... ისძე. მოიჭედა მისსა ნაცვლობასა შიგან...“. ჯვარი ინახება ქუთაისის ისტორიულ მუზეუმში.

1920-იან წლებში გიორგი ბოჭორიძეს აღწერილი აქვს იქვე მდებარე „ძელი ჭეშმარიტის“ ძველი ეკლესიის ნაშთები. ეკლესიის ქვებზე შემორჩენილი იყო რამდენიმე „ხუცური“ წარწერა (არ შემონახულა), რომლებსაც ის პალეოგრაფიული ნიშნებით XIII საუკუნით ათარიღებს. წარწერებში მოხსენიებული იყვნენ: „ვახტანგ და გაბრიელ ძე მისი“, „მირიან“, ხელოსანი „ვარდან გიონაისძე“ (შესაძლოა „ვარდან, გიორგი ონაის ძე“).

## ლიტერატურა
* ბოჭორიძე გ. რაჭის ისტორიული ძეგლები. სხვავა. საქართველოს მუზეუმის მოამბე. ტ.VIII, ტფ., 1935. —გვ. 289-292.
* ბოჭორიძე გ. რაჭა-ლეჩხუმის ისტორიული ძეგლები და სიძველეები. თბ., 1994. — გვ. 186-190.
* სილოგავა ვ., ქართული ლაპიდარული წარწერების კორპუსი. II: დასავლეთ საქართველოს წარწერები. ნაკვ. I (IX-XIII სს.), თბ., 1980. — გვ.171-172.

## რესურსები ინტერნეტში
კატეგორია:ამბროლაურის მუნიციპალიტეტის ტაძრები
გაეროს უშიშროების საბჭოს რეზოლუცია 587

**გაეროს უშიშროების საბჭოს რეზოლუცია 587** მიღებულია 1986 წლის 23 სექტემბერს. ამ თემაზე წინა რეზოლუციების გახსენების შემდეგ, საბჭომ მკაცრად დაგმო სამხრეთ ლიბანში მყოფი დროებითი ძალების (UNIFIL) წინააღმდეგ თავდასხმები და გამოხატა აღშფოთება თავდასხმებისადმი მიღებული მხარდაჭერის გამო. თავდასხმის შედეგად რამდენიმე ადამიანი დაიღუპა, რომლის ჩადენაშიც UNIFIL-მა ისრაელის მიერ მხარდაჭერილი სამხრეთ ლიბანის არმია დაადანაშაულა. 

საფრანგეთის მიერ წარდგენილ რეზოლუციაში მოწონებით აღინიშნა UNIFIL-ის მუშაობა და მისი „სიმამაცე, დისციპლინა და თავშეკავება“. რეზოლუციამ ასევე გაითვალისწინა გენერალური მდივნის ანგარიში და მიიღო მისი წინადადებები ძალების უსაფრთხოებასთან დაკავშირები. სთხოვა მას 21 დღის ვადაში წარედგინა ანგარიში 587-ე რეზოლუციის შესრულების შესახებ.

საბჭომ დასასრულს მოითხოვა სამხრეთ ლიბანიდან ყველა იმ სამხედრო ძალის გაყვანა, რომელსაც ლიბანის ხელისუფლება არ იღებდა.

587-ე რეზოლუცია მიიღეს 14 ხმით არცერთის წინააღმდეგ, ხოლო შეერთებულმა შტატებმა კენჭისყრისგან თავი შეიკავა.

## იხილეთ აგრეთვე
* ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/587(1986))

## სქოლიო
კატეგორია:გაეროს უშიშროების საბჭოს 1986 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1986 წელი ისრაელში
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1986 წელი ლიბანში
გაეროს უშიშროების საბჭოს რეზოლუცია 588

**გაეროს უშიშროების საბჭოს რეზოლუცა 588** ერთხმად მიიღეს 1986 წლის 8 ოქტომბერს. ირანსა და ერაყს შორის კონფლიქტის გაგრძელების გამო შეშფოთების გამოხატვის შემდეგ, საბჭომ მოუწოდა ორივე ქვეყანას დაუყოვნებლივ შეესრულებინათ 582-ე რეზოლუცია (1986).

რეზოლუციაში გენერალურ მდივანს მოეთხოვებოდა გაეძლიერებინა ძალისხმევა 582-ე რეზოლუციის განხორციელების უზრუნველსაყოფად და ანგარიში წარედგინა არაუგვიანეს 1986 წლის 30 ნოემბრისა. გენერალურმა მდივანმა 24 ნოემბერს გამოქვეყნებულ ანგარიშში განაცხადა, რომ მან ორივე ქვეყანასთან დაამყარა კომუნიკაცია, თუმცა ორივე მთავრობის პოზიციები არ ავლენდა თანხვედრას, რაც მიმდინარე რეზოლუციის განხორციელების საშუალებას არ აძლევდა.

## იხილეთ აგრეთვე
* ირან-ერაყის ომი
* რეზოლუციები 479, 514, 522, 540, 552, 582, 598, 612, 616, 619 და 620

## რესურსები ინტერნეტში
*[Text of the Resolution at undocs.org](https://undocs.org/S/RES/588(1986))

## სქოლიო
კატეგორია:გაეროს უშიშროების საბჭოს 1986 წლის რეზოლუციები
კატეგორია:გაეროს უშიშროების საბჭოს რეზოლუციები ირან-ერაყის ომის შესახებ
კატეგორია:გაეროს უშიშროების საბჭოს რეზოლუციები ირანის შესახებ
კატეგორია:1986 წელი ირანში
კატეგორია:გაეროს უშიშროების საბჭოს რეზოლუციები ერაყის შესახებ
კატეგორია:1986 წელი ერაყში
ფორმულა ორის რბოლა 2025 (ბაქო)

მინი
**2025 წლის ბაქოს ფორმულა 2-ის რბოლა** — ავტორბოლის ღონისძიება , რომელიც გაიმართა 2025 წლის 19–21 სექტემბერს ბაქოს საქალაქო ტრასაზე. აღნიშნული შეჯიბრება წარმოადგენდა 2025 წლის ფორმულა 2-ის ჩემპიონატის მეთორმეტე ეტაპს და ჩატარდა 2025 წლის აზერბაიჯანის გრან პრის მხარდასაჭერად.

## ზოგადი ცნობები 
* კვალიფიკაცია ჩატარდა 2025 წლის 19 სექტემბერს, ადგილობრივი დროით 14:00 საათზე (UTC+4).
* სპრინტის რბოლა ჩატარდა 2025 წლის 20 სექტემბერს, ადგილობრივი დროით 14:15 საათზე (UTC+4).
* მთავარი რბოლა ჩატარდა 2025 წლის 21 სექტემბერს, ადგილობრივი დროით 11:00 საათზე (UTC+4).

## მძღოლთა ჩემპიონატის სატურნირო ცხრილი 
## გუნდების ჩემპიონატის სატურნირო ცხრილი 
კატეგორია:საერთაშორისო შეჯიბრებები
კატეგორია:სპორტული შეჯიბრებები
ინოვაციების სამიტი INMerge

**ინოვაციების სამიტი INMerge** — ყოველწლიური ტექნოლოგიებისა და ინოვაციების კონფერენცია, რომელიც იმართება ბაქოში, აზერბაიჯანში. სამიტი ფოკუსირებულია სტარტაპებზე, ინვესტიციებსა და ციფრულ ტრანსფორმაციაზე ევრაზიის რეგიონში.

## ისტორია 
სამიტი პირველად გაიმართა 2021 წელს და მას შემდეგ ყოველწლიურად იმართება ბაქოს საკონვენციო ცენტრში.[3] 2024 წლის კონფერენცია გაიმართა 10–11 ოქტომბერს, ხოლო 2025 წლის ღონისძიება გაიმართა 29–30 სექტემბერს. სამიტს ორგანიზებას უწევს PASHA Holding, ხოლო მხარდამჭერები არიან ადგილობრივი და რეგიონული პარტნიორები.

### ფორმატი 
სამიტი ტარდება ორი დღის განმავლობაში და მოიცავს მთავარ გამოსვლებს, პანელურ დისკუსიებსა და სემინარებს.[7] სესიების თემებია ფინტექი, ხელოვნური ინტელექტი, ტელეკომუნიკაციები, მარკეტინგი, ელექტრონული კომერცია, ინვესტიციები და ინდუსტრია. პროგრამის ერთ-ერთ ნაწილს წარმოადგენს INBattle, სტარტაპების პრეზენტაციების კონკურსი, რომელშიც მონაწილეობას დაახლოებით 40 კომპანია იღებს.

2025 წლის სამიტმა უმასპინძლა 5000-ზე მეტ მონაწილეს, 150 სპიკერს, 100 სტარტაპსა და 80-ზე მეტ საწარმოო ფონდს. გვერდითი ღონისძიებები მოიცავს პრეზენტაციების კონკურსებსა და ქსელურ სესიებს ადგილობრივ ინოვაციურ ცენტრებთან.

## სქოლიო 
კატეგორია:ტექნოლოგიური კონფერენციები
კატეგორია:კონფერენციები
ქვემო სხვავა

**ქვემო სხვავა** — ყოფილი სოფელი ახლანდელი ამბროლაურის მუნიციპალიტეტის სხვავის ადმინისტრაციული ერთეულის ტერიტორიაზე, მდ. კრიხულის სათავეებთან. 

1930–1955 წლებში შედიოდა ამბროლაურის რაიონის სხვავის სასოფლო საბჭოში. მოსახლეობის სხვა ადგილებში ჩასახლების გამო გაუქმდა 1955 წელს საქართველოს სსრ ხელისუფლების გადაწყვეტილებით და შეუერთდა სოფ. შუა სხვავას.  

## სქოლიო
კატეგორია:ამბროლაურის მუნიციპალიტეტის ისტორიული სოფლები
გაეროს უშიშროების საბჭოს რეზოლუცია 589

**გაეროს უშიშროების საბჭოს რეზოლუცია 589** მიღებულია 1986 წლის 10 ოქტომბერს დახურულ სხდომაზე, გაერთიანებული ერების ორგანიზაციის გენერალური მდივნის დანიშვნის რეკომენდაციის საკითხის განხილვის შემდეგ, საბჭომ გენერალურ ასამბლეას რეკომენდაცია მისცა ბატონი ხავიერ პერეს დე კუელიარი დაენიშნათ მეორე ხუთწლიანი ვადით 1987 წლის 1 იანვრიდან 1991 წლის 31 დეკემბრამდე.

რეზოლუცია საბჭომ ერთხმად მიიღო.

## რესურსები ინტერნეტში
*[Text of the Resolution at undocs.org](https://undocs.org/S/RES/589(1986))

კატეგორია:გაეროს უშიშროების საბჭოს 1986 წლის რეზოლუციები
კატეგორია:გაეროს უშიშროების საბჭოს რეზოლუციები გენერალური მდივნის დანიშვნასთან დაკავშირებით
გაეროს უშიშროების საბჭოს რეზოლუცია 590

**გაეროს უშიშროების საბჭოს რეზოლუცია 590** მიღებულია 1986 წლის 26 ნოემბერს,იგი განიხილავდა გენერალური მდივნის ანგარიშს გაეროს გამიჯვნის დამკვირვებელთა ძალებთან (UNDOF) დაკავშირებით. საბჭომ აღნიშნა მისი ძალისხმევა ახლო აღმოსავლეთში ხანგრძლივი და სამართლიანი მშვიდობის დამყარების მიმართულებით, თუმცა ამავდროულად გამოხატა შეშფოთება ამ რეგიონში არსებული დაძაბულობის გამო.

რეზოლუციამ გადაწყვიტა, მოუწოდოს დაინტერესებულ მხარეებს, დაუყოვნებლივ შეასრულონ 338-ე რეზოლუცია (1973 წ.), განაახლა დამკვირვებელთა ძალების მანდატი კიდევ ექვსი თვით, 1986 წლის 31 მაისამდე, და მოითხოვა გენერალური მდივნისგან, რომ ამ პერიოდის ბოლოს წარედგინა ანგარიში შექმნილი სიტუაციის შესახებ.

## რესურსები ინტერნეტში
*[Text of the Resolution at undocs.org](https://undocs.org/S/RES/590(1986))

კატეგორია:გაეროს უშიშროების საბჭოს 1986 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1986 წელი ისრაელში
კატეგორია:1986 წელი სირიაში
შნელერი (მთვარის კრატერი)

**კრატერი შნელერი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა ჰერბერტ შნელერის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 56.87 კმ, სიღრმე — 2.44 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-02
Dreamers (ჯონგუქის სიმღერა)

**Dreamers** — სამხრეთ კორეელი მომღერლის, BTS-ის წევრ ჯონგუქის 2022 წლის სიმღერა. როგორც 2022 წლის FIFA-ს მსოფლიო ჩემპიონატის ოფიციალური საუნდტრეკის ნაწილი, სიმღერა 20 ნოემბერს გამოიცა, რაც დაემთხვა იმავე წლის მსოფლიო ჩემპიონატის პირველ მატჩსა და გახსნის ცერემონიას.

## ცოცხალი შესრულება და გამოშვება
19 ნოემბერს, ჯონგუქის სააგენტომ, Big Hit Music-მა, Weverse-ის საშუალებით გამოაცხადა მისი მონაწილეობის შესახებ 2022 წლის FIFA-ს მსოფლიო ჩემპიონატის გახსნის ცერემონიაზე. მომდევნო დღეს, FIFA-ს ოფიციალურმა Twitter-ის გვერდმა გააზიარა მომღერლის ვიდეო, სადაც ის თავის მომავალ გამოსვლას აანონსებდა. შესრულებისას ჯონგუქს სრულიად შავი კოსტიუმი ეცვა და გარშემორტყმული იყო მოცეკვავეებით, ხოლო გამოსვლის შუა ნაწილში მას შეუერთდა კატარულ სამოსში გამოწყობილი ფაჰად ალ კუბაისი.

## მუსიკალური ვიდეო
დაანონსდა სიმღერის იმ ვერსიის მუსიკალური ვიდეო, რომელშიც ფაჰად ალ კუბაისი მონაწილეობს. მისი გამოშვება 22 ნოემბერს დაიგეგმა და ვიდეო FIFA-ს YouTube არხზე გამოქვეყნდა.

## სქოლიო
*Jung Kook's hit single Dreamers unveiled to celebrate the start of FIFA World Cup Qatar 2022™"
*"Jungkook of BTS debuts World Cup song 'Dreamers' at opening ceremony in Qatar"
*"BTS' Jung Kook Mesmerizes With Live Debut of 'Dreamers' at 2022 World Cup Opening Ceremony"
*"The Official Lebanese Top 20 - Jung Kook Chart History"
*BTS' Jung Kook Debut New Single 'Dreamers' at FIFA World Cup Opening Ceremony"
*Kook – Dreamers"
*International Top 20 Singles for week ending 28 November 2022 | Week 47 of 52"
*"RIAS Top Charts Week 48 (25 Nov - 1 Dec 2022)"
*48-os savaitės klausomiausi (Top 100)"
კატეგორია:2022 კატეგორია:მუსიკა კატეგორია:სამხრეთი კორეა
კატეგორია:სამხრეთკორეელი მომღერლები კატეგორია:მსოფლიო ჩემპიონატებიკატეგორია:ფეხბურთი
ინტრავასკულარული პაპილარული ენდოთელური ჰიპერპლაზია

მინი|მღვიმოვანი სინუსის მასონის სიმსივნე. მაგნიტურ-რეზონანსული გამოსახულება T2 რეჟიმში.
**ინტრავასკულარული პაპილარული ენდოთელური ჰიპერპლაზია** (ლათ. Hyperplasia endothelii papillaris intravascularis. ასევე ცნობილი, როგორც **მასონის სიმსივნე**) — სისხლძარღვების ენდოთელიუმის კეთილთვისებიანი ჰიპერპლაზიის შედეგად წარმოქმნილი პათოლოგიური მასა. შესაძლოა იყოს თანდაყოლილი ან შეძენილი. საჭიროების შემთხვევაში, მკურნალობის გზაა სიმსივნის ქირურგიული რეზექცია, რის შემდეგაც რეციდივი, ჩვეულებრივ, არ ახასიათებს.

## რესურსები ინტერნეტში 
* Intravascular papillary endothelial hyperplasia - Radiopaedia
კატეგორია:ნერვული სისტემის დაავადებები
ზემოუბანი (მრავალმნიშვნელოვანი)

საკუთარი სახელი **ზემოუბანი** შეიძლება აღნიშნავდეს ერთ-ერთს ჩამოთვლილთაგან:

* ზემო უბანი — ძველი თბილისის ისტორიული უბანი
* ზემოუბანი — დუშეთის მუნიციპალიტეტში 
* ზემოუბანი — ყოფილი სოფელი ძეგვის სასოფლო საბჭოში, ახლანდ. ქვემო ნიჩბისის ნაწილი
* ზემოუბანი — ყოფილი სოფელი გალის რაიონში, ახლანდ. სოფ. სალხინოს ნაწილი
შექცევადი ცერებრალური ვაზოკონსტრიქციის სინდრომი

მინი|შექცევადი ცერებრალური ვაზოკონსტრიქციის სინდრომის მქონე პაციენტის ანგიოგრაფიული და მაგნიტურ-რეზონანსული გამოსახულებები.
**შექცევადი ცერებრალური ვაზოკონსტრიქციის სინდრომი** (ლათ. Syndroma vasoconstrictionis cerebralis reversibilis) — სისხლძარღვოვანი დაავადება, რომელიც ხასიათდება რამდენიმე კვირიანი თავის ტკივილითა და ფოკალური ნევროლოგიური ნიშნებით. ამ დროს თავის ტვინის არტერიები განიცდის შექცევად შევიწროებას. შესაძლოა განვითარდეს მშობიარობის შემდეგ, ვაზოაქტიური მედიკამენტების მიღებისას ან ორსულობისას.

## რესურსები ინტერნეტში 
* Reversible cerebral vasoconstriction syndrome - Radiopaedia
კატეგორია:ნერვული სისტემის დაავადებები
სიგმოიდური სინუსის დივერტიკული

მინი|სიგმოიდური სინუსის მარჯვენამხრივი (სურათზე - მარცხნივ) დივერტიკული. მაგნიტურ-რეზონანსული გამოსახულება.
**სიგმოიდური სინუსის დივერტიკული** (ლათ. Diverticulum sinus sigmoidei) — თავის ტვინის სიგმოიდური სინუსის ფორმა, როდესაც მისი ნაწილი იჭრება საფეთქლის ძვლის დვრილისებრ მორჩში. უმეტესად მიმდინარეობს უსიმპტომოდ, თუმცა, შესაძლოა გამოიწვიოს პულსირებადი ტინიტუსი. დივერტიკული ასოცირდება განივი და სიგმოიდური სინუსების შეერთების ადგილის სტენოზთან, რამაც შეიძლება გამოიწვიოს იდიოპათიური ინტრაკრანიალური ჰიპერტენზია. მკურნალობა მოიცავს სიგმოიდური სინუსის სტენტირებასა და ემბოლიზაციას ქოილინგით.

## რესურსები ინტერნეტში 
* Sigmoid sinus diverticulum - Radiopaedia
კატეგორია:ნერვული სისტემის დაავადებები
ზემო ფარცხმის სამაროვანი

**ზემო ფარცხმის სამაროვანი** — არქეოლოგიური ძეგლი, გაითხარა 1968 და 1970 წლებში სოფ. ზემო ფარცხმის (ჩოხატაურის მუნიციპალიტეტი) ტერიტორიაზე, „ვარდნაულის გორის“ სამხრეთ ფერდობზე, ბათუმის სამეცნიერო-კვლევითი ინსტიტუტის არქეოლოგიური ექსპედიციის მიერ (ხელმძღვ. ნ. ვაშაკიძე).

გამოვლენილია 35 ქვევრსამარხი (აქედან 9 უინვენტაროა). აღმოჩენილი ინვენტარის მიხედვით სამარხები თარიღდება ძვ. IV–II საუკუნეებით.  
## ლიტერატურა
* ვაშაკიძე ნ., ზემოფარცხმის სამაროვანი, „სამხრეთ-დასავლეთ საქართველოს ძეგლები“, XIII. თბ., 1985. — გვ. 23-116.

კატეგორია:ჩოხატაურის მუნიციპალიტეტის არქეოლოგიური ძეგლები